Notum sit cunctis fidelibus christianis, tam presentibus quam futuris, quod ego Otgerius, canonicus Sancti Vincentii Matisconensis sedis, dono Deo et Sancto Petro et Paulo, et ad locum Cluniacum, quandam vineam sive clausum, cum omni sibi appendente terra. Sed et ego Hugo, frater ejusdem Otgerii, qui actenus post donum prefati fratris mei ipsum clausum aliquandiu injuste detinui, nunc demum recognoscens me, cedo et dono et werpio ipsam vineam cum omni sibi appendente terra; et hoc facio pro remedio animæ meæ et antescripti fratris mei Otgerii, et pro patre hac matre omnibusque fratribus et parentibus meis, ut Dominus eripiat eos de penis inferni. Vocatur autem ipse clausus Terreicus, et est in pago Maticensi, in villa Verchaissono; terminatur a medio die via publica, a mane terra Sancti Vincentii, a tercia parte terra Sancti Petri. S. Otgerii canonici, qui hoc donum fecit. S. Hugonis, fratris ejus, qui postea werpivit. S. Otgerii, nepotis ipsorum.